b'\n_START_ARTICLE_\nHammaslahden kaivos\n_START_PARAGRAPH_\nHammaslahden kuparikaivos sijaitsi Pyh\xc3\xa4sel\xc3\xa4n Hammaslahdessa Pohjois-Karjalassa ja se oli toiminnassa 1973\xe2\x80\x931986. Kaivos tuotti kuparin ohella my\xc3\xb6s sinkki\xc3\xa4. Malmia louhittiin toiminta-aikana 5,59 miljoonaa tonnia. Malmin pitoisuudet olivat 1,11\xc2\xa0% kuparia ja 1,26\xc2\xa0% sinkki\xc3\xa4. Kaivoksen malmimineraaleja olivat magneettikiisu, kuparikiisu ja pyriitti sek\xc3\xa4 sinkkiv\xc3\xa4lke._NEWLINE_Kaivos toimi avolouhoksena 1973\xe2\x80\x931976 ja maan alla louhintaa jatkettiin 1976\xe2\x80\x931986.'